भारत में 8GB रैम और 128GB स्टोरेज वाले Oppo F27 5G बेस मॉडल की कीमत 22,999 रुपये है. वहीं 8GB+256GB स्टोरेज वेरिएंट की कीमत 24,999 रुपये है. ये स्मार्टफोन एम्बर ऑरेंज और एमरल्ड ग्रीन कलर ऑप्शन में मौजूद है. कंपनी ने ऐलान किया है कि F27 5G Amazon, Flipkart और Oppo के ऑनलाइन स्टोर से खरीदा जा सकेगा. इसके अलावा ये स्मार्टफोन देश भर के रिटेल आउटलेट्स में भी खरीदने के लिए उपलब्ध होगा. एचडीएफसी बैंक, आईसीआईसीआई बैंक, एसबीआई, वन कार्ड, फेडरल बैंक और बैंक ऑफ बड़ौदा के क्रेडिट और डेबिट कार्ड इस्तेमाल करने वाले ट्रांजेक्शन पर भारी डिस्काउंट मिल सकता है. कंपनी के स्टोर से स्मार्टफोन खरीदते समय 2,500 रुपये तक की तत्काल छूट का लाभ उठा सकते हैं. आप इस स्मार्टफोन को ईएमआई ऑप्शन पर भी खरीद सकते हैं.